Na temelju članka 107. stavka 1. i članka 102. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 136/14. – Rješenje Ustavnog suda Republike Hrvatske i 152/14.) i članka 87., stavka 2., alineja 22. i 24. Statuta Centra za odgoj, obrazovanje i rehabilitaciju Podravsko sunce, KLASA: 012-03/16-01/01, URBROJ: 2137-79-05-16-4, od 1. 4. 2016., KLASA: 012-03/17-01/02, URBROJ: 2137-79-05-17-02, od 12. 4. 2017., ravnateljica Centra za odgoj, obrazovanje i rehabilitaciju Podravsko sunce raspisuje

**NATJEČAJ**

**za slobodno radno mjesto**

**TAJNIK/CA**

* 1 izvršitelj/ica na neodređeno puno radno vrijeme

Uvjeti:

1. a) sveučilišni diplomski studij pravne struke, integrirani preddiplomski i diplomski sveučilišni studij prava ili specijalistički diplomski stručni studij javne uprave

b) preddiplomski stručni studij upravne struke, ako se na natječaj ne javi osoba iz točke a)

2. Kandidati trebaju zadovoljavati uvjete za zasnivanje radnog odnosa sukladno općim propisima o radu i članku 105. Zakona o odgoju i obrazovanju u osnovnoj i srednjoj školi.

U prijavi kandidati su dužni priložiti:

* zamolba/prijava
* životopis
* dokaz o stručnoj spremi (preslika diplome)
* dokaz o hrvatskom državljanstvu (preslika osobne iskaznice ili domovnice)
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci)
* potvrdu o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički zapis o radno-pravnom statusu ( ne stariji od 1 mjesec).

Na natječaj se mogu javiti osobe oba spola. Nije potrebno slati originalnu ni ovjerenu dokumentaciju.

Kandidati koji će se u prijavi pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu. Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članova njihovih obitelji (NN 121/17.) na Natječaj su dužni, osim dokaza o ispunjavanju traženih uvjeta, priložiti i dokaze propisane člankom 103. stavak 1. Zakona o hrvatskim braniteljima iz domovinskog rata i članova njihovih obitelji (NN 121/17.) - poveznica na internet stranicu Ministarstva hrvatskih branitelja: <https://branitelji.gov.hr/dokumenti/10> gdje se nalazi dokument „Popis dokaza za ostvarivanje prava prednosti pri zapošljavanju“.

Za kandidate prijavljene na Natječaj čije prijave su uredne i koji ispunjavaju formalne uvjete iz Natječaja, provest će se pismeno i usmeno testiranje. Ako kandidat ne pristupi testiranju smatrat će se da je povukao prijavu na natječaj.

Na mrežnoj stranici COOR-a Podravsko sunce objavit će se način obavljanja testiranja kandidata i pravni izvori za prethodnu provjeru znanja, najmanje pet dana prije održavanja testiranja. Kandidatima koji zadovoljavaju formalne uvjete dostavit će se, putem elektroničke pošte, poziv na testiranje u kojem će biti naznačeno mjesto i vrijeme održavanja testiranja, najmanje pet dana prije održavanja testiranja.

Rok za podnošenje prijave iznosi osam (8) dana od dana objave Natječaja na mrežnim stranicama Hrvatskog zavoda za zapošljavanje. Nepravodobne i nepotpune prijave neće se razmatrati.

Prijave s potrebnom dokumentacijom o ispunjavanju uvjeta dostavljaju se poštom ili osobno, na adresu: COOR Podravsko sunce, Hercegovačka ulica 1, 48000 Koprivnica, s naznakom: „Za natječaj – tajnik“.

Kandidati će biti obaviješteni o izboru u zakonom određenom roku. Obavijest o izboru biti će objavljena na mrežnim stranicama COOR Podravsko sunce, [www.podravsko-sunce.hr](http://www.podravsko-sunce.hr).

KLASA: 112-07/18-01/05

URBROJ: 2137-79-01-18-4

Koprivnica, 18. travnja 2018.

RAVNATELJICA:

Radmila Popović, mag. rehab. educ., v.r.